એવું કહેવાય છે કે IPL કરાતા પણ ક્રિકેટનું નાનું ફોર્મેટ આવી રહ્યું છે. ૧૦૦ બોલની ક્રિકેટ રમાશે. હવે ૫૦ ઓવરની વન-ડે કે પાંચ દિવસની ટેસ્ટામાં કોને રસ રહેશે? આમ પણ ક્રિકેટના આ લાંબા ફોર્મેટમાં કોઈને રસ રહ્યો નથી. આજે ગ્લેમર અને પૈસા આ રમતમાં એટલા બધા ઘૂસી ગયા છે કે ભારતીય ખેલાડીઓને હવે ટેસ્ટ અને વન-ડેમાં રસ જ નથી. ઇન્ટરનેશનલ મેચ દરમિયાન આ ખેલાડીઓ કેવા થાકેલા લાગે છે? હકીકત તો એ છે કે આ ખેલાડીઓને પણ હવે આઈપીએલની ચકાચૌંધ ગમી ગઈ છે. બે કલાકની ક્રિકેટ, અઢળક રૂપિયા, અઢળક પ્રસિદ્ધિ અને મીડનાઇટ પાર્ટી. આવું કોને ન ગમે? પરિણામે આપણા ખેલાડીઓ હવે ટેસ્ટ રમવા જ માગતા નથી. તેમને આઈપીએલની મેચોમાં જ રસ પડે છે, આ વિચારવા લાયક પ્રશ્ર્ન છે.